             ROMÂNIA                                                   

   COMUNA  SASCHIZ
       JUDEŢUL  MUREŞ
Str. Principală nr. 159  Saschiz  547510
Tel / fax: +40-265-71.16.02 / 0265-711621, primaria_saschiz@yahoo.com


                                            

 ANUNȚ 
În  conformitate cu prevederile HG nr.1336/2022, pentru aprobarea Regulamentului – cadru privind organizarea şi dezvoltarea carierei  personalului contractual din sectorul bugetar  plătit din fonduri publice, Comuna Saschiz, cu sediul în localitatea Saschiz, str. Principală, nr. 159, județul Mureș, organizeazã concurs de recrutare pentru ocuparea a două posturi contractuale de execuție vacante în cadrul compartimentului Asistență socială:

· 1 post Tehnician în asistență socială, treapta I, nivel de studii M, funcție contractuală de execuție,  contract individual de muncă pe perioadă nedeterminată, durată normală a timpului de muncă de 8 ore/zi, 40 ore/săptămână, compartiment Asistență socială din cadrul Comunei Saschiz, membru în echipa comunitară integrată (ECI) din cadrul proiectului “Furnizare de servicii integrate în comunitaţiile rurale – facilitarea accesului persoanelor vulnerabile la servicii de bază eficiente şi de calitate” cod PIDS/586/PO4/339395;
· 1 post Mediator școlar, treapta II, nivel de studii M/G, funcție contractuală de execuție, contract individual de muncă pe perioadă nedeterminată, durată normală a timpului de muncă de 8 ore/zi, 40 ore/săptămână, compartiment Asistență socială din cadrul Comunei Saschiz, membru în echipa comunitară integrată (ECI) din cadrul proiectului “Furnizare de servicii integrate în comunitaţiile rurale – facilitarea accesului persoanelor vulnerabile la servicii de bază eficiente şi de calitate” cod PIDS/586/PO4/339395;
Pentru a participa la concurs candidaţii trebuie să îndeplinească cumulativ urmatoarele condiţii generale si specifice de participare: 

1. Condiţiile generale de participare la concurs:
Poate participa la concurs persoana care îndeplineşte condiţiile prevăzute la art.15 din HG nr.1336/2022, respectiv:


a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

    b) cunoaşte limba română, scris şi vorbit;

    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

    h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

2. Condiţii specifice de participare la concurs:
Pentru postul de Tehnician în asistență socială
       - studii medii (12 clase) și cursuri de calificare în asistență socială - nivel de calificare (CNC/EQF/ISCED) - 4 (sau asumarea absolvirii unui curs de calificare TAS până la ieșirea din grupul țintă) -  

      - vechime în muncă: nu se solicită;
      - disponibilitate pentru deplasări;
      - utilizează eficient instrumente specifice TIC în vederea colectării de date specifice, realizării de rapoarte, etc. Capacitate de a prelucra date primare; Competențe de comunicare scrisă şi verbală, de relaționare;

Abilități de lucru individual și în echipă;
  Disponibilitate de a participa la cursurile de formare din cadrul proiectului. Constituie avantaj domiciliul în comună;

Pentru postul de Mediator școlar 

- studii medii sau generale atestate cu adeverință de absolvire; 

     - curs de formare profesională cu specializarea de mediator şcolar, recunoscut de Ministerul Educaţiei și Cercetării;

     - vechime în muncă: nu se solicită;
     - disponibilitate pentru deplasări;
     - cunoştinţe de operare/programare pe calculator (necesitate şi nivel): Office, Excel,Word, Power Point - utilizator elementar

Abilităţi, calităţi şi aptitudini necesare:
· competențe de comunicare scrisă şi verbală, de relaționare;
· moralitate, corectitudine, deschidere și flexibilitate în relațiile interumane;
· perseverenţă, consecvenţă, abilităţi pentru munca în condiții de stres, în situaţii de urgenţă sau neprevăzute;

· analiza problemelor specifice mediului şcolar;
· atenție la detalii;
· atitudine pozitivă, motivatoare;
· competențe de integrare TIC în educație.
Limbi străine solicitate: constituie un avantaj cunoașterea limbii și a culturii comunității locale în care își desfășoară activitatea.

Constituie avantaj domiciliul în comună;

Pentru înscrierea la concurs candidaţii vor prezenta un dosar de concurs care va conţine documentele prevăzute la art. 35 din regulamentul - cadru:


    a) formular de înscriere la concurs care conţine şi declaraţia de consimţământ privind prelucrarea datelor cu caracter personal;

    b) copia actului de identitate sau orice alt document care atestă identitatea, potrivit legii, aflate 
în termen de valabilitate (semnată de candidat);

    c) copia certificatului de căsătorie sau a altui document prin care s-a realizat schimbarea de nume, după caz;

    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

    f) certificat de cazier judiciar sau, după caz, extrasul de pe cazierul judiciar;

    g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

    h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

    i) curriculum vitae, model comun european.

Copiile de pe actele prevăzute mai sus se prezintă în copii legalizate sau însoțite de documentele originale, care se certifică pentru conformitatea cu originalul de către secretarul comisiei de concurs.
Modelul orientativ al adeverinţei menţionate la alin. (1) lit. e) este prevăzut în anexa nr. 3 la HG nr. 1336/2022.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
Concursul va consta în trei etape succesive: selecția dosarelor, proba scrisă și interviul.

Calendarul de desfăşurare a concursului de ocupare:

Concursul se va desfăşura la sediul Comunei Saschiz, situat în localitatea Saschiz, str. Principală, nr. 159, judeţul Mureş;

Selecția dosarelor va avea loc în termen de două zile lucrătoare de la data expirării termenului de depunere a dosarelor;

Proba scrisă se va desfăşura în data de 02.11.2026, ora 10,00, la sediul Comunei Saschiz, situat în localitatea Saschiz, str. Principală, nr. 159, judeţul Mureş;

Interviul se susţine în termen de 4 zile lucrătoare de la data susţinerii probei scrise, la sediul Comunei Saschiz, situat în localitatea Saschiz, str. Principală, nr. 159, judeţul Mureş. Data şi ora susţinerii interviului se afişează odată cu rezultatele la proba scrisă;

Comunicarea rezultatelor la fiecare probă a concursului se face prin specificarea punctajului final al fiecărui candidat şi a menţiunii "admis" sau "respins", prin afişare la sediul şi pe pagina de internet a autorităţii sau instituţiei publice organizatoare a concursului, după caz, în termen de maximum o zi lucrătoare de la data finalizării probei;
După afişarea rezultatelor obţinute la selecţia dosarelor, proba scrisă şi/sau proba practică şi interviu, după caz, candidaţii nemulţumiţi  pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi/sau a probei practice şi a interviului;
În situaţia contestaţiilor formulate faţă de rezultatul probei scrise, probei practice sau a interviului comisia de soluţionare a contestaţiilor va analiza lucrarea sau consemnarea răspunsurilor la interviu doar pentru candidatul contestatar în termen de maximum o zi lucrătoare de la expirarea termenului de depunere a contestaţiilor;
Rezultatele finale se afişează la sediul autorităţii sau instituţiei publice organizatoare a concursului, precum şi pe pagina de internet a acesteia, în termen de maximum o zi lucrătoare de la dataafișării rezultatelor soluționării contestațiilor pentru ultima probă, prin specificarea punctajului final al fiecărui candidat şi a menţiunii "admis" sau "respins".

Doasarele de concurs se depun la sediul Comunei Saschiz, situat în localitatea Saschiz, str. Principală, nr. 159, judeţul Mureş sau prin Poşta Română, serviciul de curierat rapid și prin poșta electronică la adresa vinatori@cjmures.ro, în termen de 10 zile lucrătoare de la data publicării anunțului, respectiv: 09.10.2026 – 22.10.2026, orele 14,00.

În situaţia în care candidaţii transmit dosarele de concurs prin Poşta Română, serviciul de curierat rapid sau prin poșta electronică, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, sub sancţiunea neemiterii actului administrativ de angajare.

Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă. 

Nerespectarea prevederilor de mai sus, conduce la respingerea candidatului.

Bibliografie și tematică

Bibliografie și tematică pentru postul de Tehnician în asistență socială din cadrul compartimentului Asistență socială:
· Legea nr. 292/2011 a asistenței sociale, cu modificările și completările ulterioare; 

· Legea nr. 272/2004 privind protectia si promovarea drepturilor copilului, republicată 

· Legea nr. 448/2006 privind protectia si promovarea drepturilor persoanelor cu handicap 

· Legea nr. 197 / 2012 privind asigurarea calităţii în domeniul serviciilor sociale cu modificările și completările ulterioare- cu tematica: integral; 
· Legea nr. 466/2004 privind Statutul asistentului social (pentru asistentul social) 

· Hotîrârea de Guvern nr. 797/2017 pentru aprobarea regulamentelor-cadru de organizare şi funcționare ale serviciilor publice de asistență socială şi a structurii orientative de personal, cu modificările și completările ulterioare (Anexa C) 

· Ordinul nr. 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale (Anexa 7) 

· Ordinul nr. 393/630/4236/2017 din 13 martie 2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, modificat prin Ordinul nr. 2555/2023/25017/2485/4490/2024 

· Legea nr. 202/2002, privind egalitatea de sanse si de tratament intre femei si barbati, republicată, cu modificările şi completările ulterioare; 

· Ordonanța de Urgență a Guvernului nr. 57/2019 privind Codul administrativ, cu modificările și completările ulterioare (Secțiunea a 4-a, Titlul III - Personalul contractual din autoritățile și instituțiile publice, CAP. I - Prevederi generale aplicabile personalului contractual din autoritățile și instituțiile publice CAP. III - Drepturi și obligații ale personalului contractual din administrația publică, precum și răspunderea acestuia). 

Bibliografie și tematică pentru postul de Mediator școlar din cadrul compartimentului Asistență socială:
1) Sarău, Gheorghe, și Elena Radu. ”Ghidul mediatorului școlar (pentru comunități cu rromi)”. Editura Vanemonde, 2011;
2)  Rotaru, Adriana Maria, Oliver Peyroux, și Mihai Gruia. ”Ghidul mediatorului școlar în România”. Editura Reprograph, 2012;
3)  Parteneriat școală-familie-comunitate: Acces la educație pentru grupuri dezavantajate”. Program PHARE 2003, 2006;

4)Legea învăţământului preuniversitar nr. 198/2023, cu modificările şi completările ulterioare;

5)Legea nr. 272 din 21 iunie 2004(**republicată**) privind protecția și promovarea drepturilor copilului;

6)OME.nr.7701/2024 privind aprobarea Metodologiei pentru monitorizarea, evaluarea, identificarea, prevenirea şi combaterea segregarii şcolare în învăţământul preuniversitar;

7)OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, cu modificările şi completările ulterioare;

Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei.
NOTA:   Se vor avea în vedere formele la zi ale actelor normative din bibliografie

ATRIBUȚIILE POSTULUI DE TEHNICIAN ÎN ASISTENȚĂ SOCIALĂ:
a) administrează și implementează programe de asistență socială și servicii comunitare și asistă persoanele pentru rezolvarea problemelor personale şi sociale;

b) în lipsa asistentului social, acționează ca persoană de contact pentru beneficiari și membrii familiilor acestora;
c) introduce date și informații în baze de date referitoare la măsurile de asistență socială;
d) participă, după caz, la realizarea documentelor referitoare la beneficiari (analizează, verifică și obține documente necesare asistentului social);

e) participă, după caz, sub coordonarea/împreună cu asistentul social la intervenții care presupun punerea în aplicare a măsurilor de urgență pentru asigurarea siguranței persoanelor vulnerabile;

f) participă la organizarea întâlnirilor echipei de specialiști cu beneficiarii şi membrii familiilor acestora;
g) asistă și observă interacțiunea dintre beneficiar și membrii familiei: oferă informații asupra rolului familiei, vieții de familie, parentingului, sprijină dezvoltarea comportamentelor pozitive, observă şi anunță asistentul social despre interacțiunea dintre beneficiar şi familia acestuia;

h) culege informații necesare asistentului social în realizarea evaluării;
i) furnizează informații despre alte servicii şi asistă beneficiarul în procesul de accesare a acestora;
j) organizează și însoțește, după caz, transportul beneficiarilor la întâlniri cu alți specialiști/servicii;
k) intermediază și susține comunicarea dintre asistentul social, alți specialiști și beneficiar și familia acestuia (telefonic, electronic, etc)

l) întocmește rapoarte de vizită, de întâlnire, completează fișe de observație, note telefonice, sinteze și analize necesare în activitatea de monitorizare și raportare;

m) oferă suport pentru dezvoltarea deprinderilor de viață pentru beneficiar și membrii familiei acestuia;
n) efectuează muncă de teren/deplasări în teren și muncă în echipă;
o) se implică în gestionarea situațiilor conflictuale și comportamentelor agresive;
p) indexează și arhivează documentele din dosarul beneficiarului, conform procedurilor existente;
q) informează asistentul social despre respectarea termenelor și planificărilor;
r) se documentează permanent și diseminează, după caz, informații cu privire la rețeaua de servicii sociale teritoriale, precum și a altor servicii sociale necesare persoanelor vulnerabile din comunitate;

s) identifică și transmite asistentului social informații despre noi servicii sau resurse ce pot fi implicate în intervenție;
t) completează, verifică și transmite documentele solicitate pentru obținerea de beneficii sociale pentru beneficiar;
u) participă la realizarea evaluării de nevoi a comunității locale și întocmirea documentelor necesare elaborării strategiilor de dezvoltare;

v) realizează raportări către asistentul social privind relația cu beneficiarii și familiile acestora: vizite, întâlniri, menținerea relației dintre beneficiarii de asistență socială și familiile acestora;

w) participă la întâlnirile de supervizare lunară realizate de asistentul social.
           ATRIBUŢIILE POSTULUI DE MEDIATOR ȘCOLAR:
a) facilitează dialogul școală-familie-comunitate;
b) contribuie la menținerea și dezvoltarea încrederii și a respectului față de școală în comunitate și a respectului școlii față de comunitate;

c) monitorizează copiii de vârstă preșcolară din comunitate, care nu sunt înscriși la grădiniță, și sprijină familia/susținătorii legali ai copilului în demersurile necesare pentru înscrierea acestora în învățământul preșcolar;
d) monitorizează copiii de vârstă școlară din circumscripția școlară, care nu au fost înscriși niciodată la școală, propunând conducerii școlii soluții optime pentru recuperarea lor și facilitând accesul acestora la programele alternative de învățământ (înscrierea în învățământul de masă la cursuri de zi sau la cursuri cu frecvență redusă, includerea în Programul „A doua șansă“ etc.);

e) asigură consiliere educațională elevelor gravide și elevilor părinți;
f) desfășoară consiliere administrativă cu privire la drepturile educaționale și cele privind starea de sănătate, inclusiv cu sprijinul unui mediator sanitar;

g) asigură participarea tuturor copiilor din comunitate la învățământul preuniversitar obligatoriu, încurajând implicarea părinților în educația copiilor și în viața școlii și facilitând colaborarea dintre echipa comunitară integrată, familie, comunitate și școală;

h) se implică în informarea și susținerea familiilor pentru accesarea burselor și a altor forme de sprijin financiar acordat elevilor prin unitățile de învățământ;

i) monitorizează copiii de vârstă preșcolară din comunitate care nu sunt înscriși la grădiniță și sprijină familia/susținătorii legali ai copilului în demersurile necesare pentru înscrierea acestora în învățământul preșcolar;
j) monitorizează copiii de vârstă școlară, din circumscripția școlară, care nu au fost înscriși niciodată la școală, propunând conducerii școlii, în colaborare cu membrii echipei comunitare integrate, soluții optime pentru recuperarea lor și facilitând accesul acestora la programele alternative de învățământ (înscrierea în învățământul de masă la cursuri de zi sau la cursuri cu frecvență redusă, includerea în Programul „A doua șansă“ etc.);

k) sprijină organizarea de programe-suport pentru îmbunătățire performanțe școlare (programe de recuperare, programe de intervenție personalizată, programe de tip „A doua șansă“ „Școala de după școală“ etc.);

l) furnizează alte tipuri de intervenții care sunt în relație cu aria medierii școlare pentru eliminarea/reducerea stării de sărăcie și excluziune socială

Alte atribuții (specifice în cadrul proiectului):
a) derularea de activități de identificare a persoanelor vulnerabile, prin diverse mecanisme –screening, sesizări, referire;
b) elaborarea de rapoarte lunare de activitate, după modelul furnizat de UJSS, privind implementarea activității de mediere școlară în cadrul ECI;
c) participarea la schimburi de experiență și întâlniri locale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor etc;

d) identificarea de inițiative complementare derulate la nivel comunitar în sfera de activitate, precum și facilitarea cooperării cu alți actori de pe plan local;
e) participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI și raportarea lor lunară în cadrul rapoartelor lunare de activitate; asigurarea managementului de caz și furnizării de servicii sociale cu precădere a celor din pachetul minim de servicii generat de aplicația SCI și în maniera integrată cu ceilalți prestatori de servicii); crearea, activarea și mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI;
f) participarea la evenimentele de informare și comunicare organizate în cadrul proiectului; facilitarea diseminării informațiilor cu privire la proiect și a instrumentelor elaborate în cadrul proiectului la nivelul DGASPC / AJPIS/CJRAE/DSP și a rezultatelor aplicării acestora;
g) asigurarea aplicării la nivel județean a mecanismului operațional de colaborare interinstituțională și de coordonare a serviciilor comunitare integrate (având în vedere prevederile Ordinului nr. 2.555/2023/25.017/2.485/4.490/2024 privind modificarea Ordinului ministrului muncii și justiției sociale, al ministrului sănătății și al ministrului educației naționale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei);
h) comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local.

Persoanele interesate pot solicita informații suplimentare la sediul Comunei Saschiz, situat în localitatea Saschiz, str. Principală, nr. 159, judeţul Mureş, tel. 0265/711602, fax: 0265/711621, persoană de contact CHIȘ Marilena - Eugenia, sau prin e-mail la adresa saschiz@cjmures.ro. 

